**OPTATIVES 3r ESO**

El curs 2019-120 els alumnes de 3r d’ESO tenen 2 sessions lectives d’optatives setmanals. Francès és una optativa anual i la resta d’optatives són quadrimestrals. Cada alumne ha de triar una optativa per a cada quadrimestre.

No es farà cap canvi d’optativa durant el curs.

A continuació teniu les optatives i la seva descripció:

|  |  |
| --- | --- |
| **CULTURA CLÀSSICA** | **Professor: Pablo Montes** |
| Realitzarem una aproximació a la cultura clàssica per tal de conèixer la influència de Grècia i Roma en la civilització occidental. Una aproximació al món grec i romà des d’una visió inicial i global. Ens endinsarem a les diferents expressions de la cultura  clàssica: mitologia, llengua, vida quotidiana, historia. |

|  |  |
| --- | --- |
| **EDUCACIÓ EMOCIONAL** | **Professora: Anna Garcia** |
| Conèixer i reconèixer els sentiments i emocions propis i els dels altres és la base per interaccionar amb les persones que ens envolten de manera adaptativa. Molts del problemes de la societat actual tenen una base emocional, gestionar les nostres emocions esdevé clau per afavorir les nostres relacions amb els altres i amb nosaltres mateixos. La metodologia d’aquesta assignatura és eminenment pràctica i vivencial amb la realització de dinàmiques de grup, l’anàlisi i reflexió de textos, jocs i experiències personals etc... El protagonisme serà de l’alumne amb la guía del professor. Es valorarà la participació i l’implicació de l’alumne, així i com la seva capacitat d’anàlisi i de comunicació al llarg de tota l’assignatura, mitjançant l’observació i el registre de les activitats.  |

|  |  |
| --- | --- |
| **IMPROVISACIÓ I CREACIÓ MUSICAL** | **Professor: Arnau Pujadas** |
| Experimentem amb la creació musical i la improvisació a través de diferents elements. D’entrada, coneixerem el llenguatge del Soundpainting, que ens permet la creació musical a nivell grupal i en temps real tot explorant nous codis a través dels gestos. Per una altra banda treballarem la composició musical a través d’aplicacions o eines digitals que permetin expressar la creativitat.En ambdós casos es busca focalitzar el procés per damunt del producte, posant èmfasi en l’avaluació contínua i els continguts actitudinals. |

|  |  |
| --- | --- |
| **FRANCÈS** | **Professores: Magalí Chane / Esther Gil** |
| Preparem el DELF (A2). Aprendràs a parlar i escriure en francès. Destinat a alumnes que ja han fet francès a 2n d’ESO. |

|  |  |
| --- | --- |
| **EMPRENEDORIA** | **Professor: Òscar Bertomeu** |
| L’alumne desenvoluparà habilitats en gestió i organització: la planificació adequada del que es vol emprendre, tot tenint en compte una sèrie de condicions i prenent decisions, en un entorn concret.L’emprenedoria desenvolupa competències transversals de l’àmbit personal i social: competència d’autonomia, iniciativa personal i emprenedoria, i competència d’aprendre a aprendre.És objecte d’aquesta matèria la recerca de la informació, les possibles fonts i els diversos suports, així com la transformació d’aquesta informació en coneixement. En el desenvolupament de la matèria s’han d’evidenciar les possibilitats d’emprendre projectes personals que poden ser aplicables a la realitat i que mostrin la necessitat de seguir aprenent de manera continuada al llarg de tota la vida. |

|  |  |
| --- | --- |
| **PROGRAMACIÓ I ROBÒTICA** | **Professors: Daniel Martínez / Raquel Vilda**  |
| La matèria optativa de Programació i Automatització és una introducció als llenguatges deprogramació per a la programació d’ordinadors i automatismes. Els continguts ques’impartiran serán:Introducció a C++.Introducció als llenguatges d’alt nivell, és a dir, llenguatges on calescriure el codi en un entorn de programació, a diferència de Scratch i Lego, on lesinstruccions són blocs de codi què es mouen amb el ratolí i es connecten entre ells.Introducció a l’electrònica.Presentació dels principals components electrònics, les seves funcions i muntatge de circuits electrònics simples.Introducció a l’automatització amb Arduino.Els automatismes, estan construïts amb sensors que capten informació de l’exterior (color, proximitat, contacte...), un bloc programable que és el cervell del robot i motors que es mouran en funció de les dades rebudes pels sensors i el programa creat amb el programa i introduït al bloc programable. En aquest cas els automatismes hauran de resoldre reptes plantejats a classe.Disseny i impressió en 3D.Disseny assistit per ordinador i impressió en 3D d’algunes peces que formen part dels automatismes que es programaran durant l’assignatura. |

|  |  |
| --- | --- |
| **GRUP INSTRUMENTAL (1r quadrimestre)** | **Professor: José Miguel Pérez Peinado** |
| Interpretació col·lectiva en un grup instrumental Orff (Flauta de bec, xilòfons, petita percussió, veu...) on es treballen la musicalitat, la improvisació i la utilització del material melòdic i harmònic.Mitjançant aquesta assignatura es descobreix i es desenvolupa el so propi i la seva projecció. S'aprèn a desenvolupar els elements musicals diferencials de cada alumne, així com la relació respiració-frase, la pulsació individual i col·lectiva, o la improvisació en contextos modals.Així mateix, es desenvolupa la capacitat d'utilitzar diverses eines per a la creació o el desenvolupament d'idees pròpies. |

|  |  |
| --- | --- |
| **DESCOBRINT SANT FELIU (2n quadrimestre)** | **Professor: Guillermo Rojo** |
| Objectius: Indagar i aprofundir en el coneixement sobre el nostre municipi en diferents aspectes des d'una mirada de les Ciències socials.Els continguts estaran relacionats amb l’ urbanisme, el funcionament de les ciutats del segle XXI, la població, la història i el paisatgisme de Sant Feliu de Llobregat.Part dels continguts es definiran a partir dels interessos del grup. Mètode: Posarem en pràctica i farem servir diferents tècniques i fonts històriques i geogràfiques (Historia Oral, Mapes, Gràfiques, Passejos, fotografia, etc.). |